આ સાંસદનું માનવું છે કે મજૂરો, વણકરો, શાકભાજી વેચનારાઓ, નાના દુકાનદારો અને નાના-મોટા ઉદ્યોગ-ધંધાને કેશની અછતના મામલે ઘેરી ચિંતા છે અને તેમની પ્રવૃત્તિઓ ઠપ થઇ ગઇ છે અને અન્ય સેકટરમાં પણ રોજગારીની અછત સૌથી મોટા ખતરા સમાન છે. ભાજપનાં સૂત્રોના જણાવ્યા અનુસાર અલગ અલગ રાજ્યના પક્ષના નેતાઓએ નોટબંધીની પ્રક્રિયાને લઇને આંતરિક બેઠકમાં ચિંતા વ્યકત કરી છે. ખાસ કરીને ઉત્તર પ્રદેશના ભાજપ નેતાઓમાં ભારે ખળભળાટ મચી ગયો છે. અત્રે ઉલ્લેખનીય છે કે ઉત્તર પ્રદેશમાં ર૦૧૭માં ચૂ્ંંટણી યોજાનાર છે. આ સંદર્ભમાં એક સાંસદે જણાવ્યું હતું કે નોટબંધીથી ડિજિટલ ઇકોનોમીનો માર્ગ મોકળો થશે એ મુદ્દો ચૂંટણીમાં ચાલશે નહીં જ્યારે વીજળી અને મોબાઇલ નેટવર્ક જેવા મુદાઓ વણઉકલ્યા છે ત્યારે દુકાનદારો કે નાના વેપારીઓને ડિજિટલ થવાનું કહી શકાય.